Федерико Гарсия Лорка
А после…

Превод от испански: Ралица Маркова, 2008

chitanka.info

Лабиринтите,

сътворени от времето,

чезнат.

(Пустинята само

остава.)

И сърцето,

този извор на всички желания,

чезне.

(Пустинята само

остава.)

И мечтата по изгрева,

и целувките

чезнат.

Пустинята само остава.

Вълните

на вечна пустиня.

(Из стихосбирката „Стихове за канте хондо“, 1921)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.